ΟΛΟΙ ΟΙ ΧΑΡΑΚΤΗΡΕΣ ΚΑΙ ΤΑ ΓΕΓΟΝΟΤΑ ΕΙΝΑΙ ΠΡΟΪΟΝ ΜΥΘΟΠΛΑΣΙΑΣ.
ΟΠΟΙΑΔΗΠΟΤΕ ΟΜΟΙΟΤΗΤΑ ΜΕ ΑΛΗΘΙΝΑ ΓΕΓΟΝΟΤΑ Ή ΠΡΟΣΩΠΑ ΕΙΝΑΙ ΣΥΜΠΤΩΜΑΤΙΚΗ.
-Καλημέρα. -Καλημέρα.
Πώς πάει;
Καλή σου μέρα. Όλα καλά.
Λοιπόν, έχεις το αρχείο;
-Ναι. -Περίμενε.
Γεια σου, Αμίρ. Τι κάνεις;
Πώς είσαι, Αλί;
Όπως τα ξέρεις. Κανένα νέο;
Έψαξα όλη την επαρχία.
Υπάρχει μόνο άλλος ένας σταθμός με τηλεμετρικό σύνδεσμο με τον στρατό.
Ο δευτερεύων σταθμός.
Σου έχω στείλει τα στοιχεία των ανώτερων μηχανικών εκεί.
Μίλα μαζί τους.
Εξαιρετικός, Αμίρ. Ευχαριστώ.
Τεχεράνη
Όχι! Μην πειράξεις τον Μιλάντ!
Καλημέρα.
Κανένα νέο;
Περιμένουμε.
Και μ' αυτόν τι θα γίνει;
Μια χαρά είναι.
Θέλω να του μιλήσω.
Δεν είναι καλή ιδέα.
Δεν σε ρώτησα.
Μόνο εγώ μπαίνω να τον δω. Αυτές τις εντολές έχω.
Ποιος σ' τις έδωσε;
Οι διοικητές μου, και δικοί σου.
Είναι καλά;
Τρώει, πίνει;
Σου μιλάω!
Έπρεπε να τον έχουμε σκοτώσει στο διαμέρισμα. Μας είναι άχρηστος.
Να είσαι ευγνώμων που είναι ζωντανός.
Δικά σου λόγια είναι αυτά ή των διοικητών μας;
Κατάλαβα.
Σου το λέω, λοιπόν,
πως αν του συμβεί το παραμικρό, θα φταις εσύ.
-Γεια σου, Μοχάμεντ. -Γεια.
Καλημέρα, Ταμάρ. Τι κάνεις;
Τι θες εσύ εδώ;
Έλα αγκάλιασέ με.
Προχωράμε;
Θα τα πούμε όλα, εντάξει;
Θεέ μου, πόσο χαίρομαι που ήρθες.
Λάβαμε αυτήν τη φωτογραφία απ' τον Καμάλι το πρωί.
Ο Μορντεχάι Ραμπινιάν, πατέρας της Ταμάρ.
Προσγειώθηκε στο Ατατούρκ τρεισήμισι ώρες πριν τραβηχτεί αυτή.
Ψάχνουμε να δούμε πού πήγε. Πιθανώς σε ξενοδοχείο στην Κωνσταντινούπολη.
Το καθορίσαμε από το μοτίβο της μοκέτας.
Είναι από έναν προμηθευτή στα βόρεια, που συνεργάζεται με πολλά ξενοδοχεία.
Είναι ο βασικός μας στόχος.
-Και η σύζυγος; -Μίλησα με τη δρα Μπεν Άρτζι.
Θα ήταν πολύ επικίνδυνο να πετάξει σύντομα.
Καλώς, μιλάμε με τον Φαράζ και βλέπουμε πώς προχωράμε.
Θα ενημερώσω την Καντός για την απαγωγή του Μορντεχάι.
Κύριε, η κόρη μου δουλεύει απλώς με υπολογιστές.
Είναι καλό κορίτσι. Λιγάκι νευρική...
Κατάσκοπος της Μοσάντ; Αδύνατον.
Έχουν αυτήν τη δεξιότητα οι κατάσκοποι, να μη μοιάζουν με κατασκόπους.
Βάσει αυτής τους επιλέγουν.
Κι εγώ τι έχω κάνει;
Κύριε, μου είναι άγνωστος ο κόσμος της κατασκοπείας,
μα νόμιζα πως ακόμη κι εκεί υπάρχει ηθική και ανθρωπιά.
Κατάλαβα.
Ξέχασα ότι μιλάω μ' έναν οπαδό των Φρουρών της Επανάστασης.
Εσείς έχετε χάσει τη συνείδησή σας καιρό τώρα.
Καταστρέψατε την υπέροχη χώρα μας.
Δεν θέλω ν' ακούσω ούτε λέξη παραπάνω!
Ούτε μία λέξη!
Τρώγε το φαγητό σου.
Ευλογημένος Συ, Κύριε, ο Δημιουργός των καρπών της γης. Αμήν.
Φρόνιμα. Μη φωνάξεις, μην κάνεις σαματά.
Κατάλαβες;
Παρακαλώ;
Δεν έπρεπε να το κάνεις αυτό.
Είναι η μόνη γλώσσα που καταλαβαίνετε.
Φαράζ, προσφέρουμε στη γυναίκα σου την καλύτερη δυνατή ιατρική φροντίδα!
Δεν θέλουμε να της κάνουμε κακό.
Θα την αφήναμε ελεύθερη τις επόμενες ημέρες.
Δεν σε πιστεύω. Την απαγάγατε.
Θέλω να της μιλήσω.
Φοβάμαι πως δεν γίνεται τώρα.
Γιατί;
Της συνέβη κάτι;
Τίποτα δεν της συνέβη. Κάνει εξετάσεις.
Όταν σταθεροποιηθεί, θα επικοινωνήσουμε.
Στο μεταξύ, θέλουμε να συζητήσουμε τους όρους της απελευθέρωσής της.
Οι όροι είναι σαφείς.
Αν δεν προσγειωθεί στην Κωνσταντινούπολη μέχρι τα μεσάνυχτα...
θα εκτελέσω τον Μορντεχάι.
Έλεγξε τα συναισθήματά σου.
Έχετε μέχρι τα μεσάνυχτα.
Μη με δοκιμάζετε.
Τακτοποίησε το κινητό μας, μπλόκαρε το σήμα,
έχει συνδεθεί μέσω απομακρυσμένου διαχειριστή από τη Στοκχόλμη.
Θα κινηθούμε σε δύο μέτωπα.
Ανταλλαγή αιχμαλώτων και απόπειρα εντοπισμού του.
ΗΛΕΚΤΡΙΚΟΣ ΥΠΟΣΤΑΘΜΟΣ, ΤΕΧΕΡΑΝΗ
Ο Παρχάμ Κασράγι;
Χαίρω πολύ. Μπορώ να σας μιλήσω;
Συγγνώμη, έχετε ραντεβού;
Αυτά είναι καλύτερο να μένουν ανεπίσημα.
Επιτρέπεται;
Λοιπόν, κύριε Παρχάμ.
Πόσο καιρό εργάζεστε στον σταθμό;
Περίπου 15 χρόνια.
-Δεκαπέντε χρόνια; -Ναι.
Πολύ καιρό.
Θα ξέρετε τα συστήματα καλύτερα κι απ' τη γυναίκα σας.
Όλα καλά;
Ναι.
Είναι φορτωμένη μέρα. Έχω μια σύσκεψη σε λίγα λεπτά.
Ζητώ συγγνώμη. Στο διά ταύτα, λοιπόν.
Πρόσφατα ανακαλύψαμε ένα σοβαρό τρωτό σημείο στους σέρβερ σας.
Φαίνεται πως κάποιοι από αυτούς συνδέονται με στρατιωτικά συστήματα.
Είναι δυνατόν;
Ναι, φυσικά.
Μα δεν είναι τρωτό σημείο. Είναι εφεδρικά συστήματα.
Μπορούν να αποσυνδεθούν;
Όχι από εμένα. Να σας δώσω το τηλέφωνο του υπεύθυνου.
Εκείνος ξέρει ποιοι σέρβερ είναι;
Υποθέτω πως ναι.
Πρέπει να είστε σίγουρος γι' αυτό που λέτε!
Κύριε Παρχάμ...
αυτό που θα πω τώρα θα μείνει μεταξύ μας.
Αλλοδαπά στοιχεία ίσως επιχειρήσουν να χακάρουν τους εν λόγω σέρβερ,
αποκτώντας πρόσβαση σε στρατιωτικά συστήματα.
Δεν μπορούμε να το επιτρέψουμε αυτό, σωστά;
Μάλιστα.
Πάμε να μιλήσουμε στον ειδικό ασφαλείας, να βεβαιωθούμε ότι κάνει σωστά τη δουλειά.
Καλώς.
Επιτρέψτε μου να κάνω ένα τηλεφώνημα για να ακυρώσω τη σύσκεψη
κι έρχομαι αμέσως.
Απ' έξω θα είμαι.
Λοιπόν; Συμπεριφέρεται πολύ παράξενα, έτσι;
Μιλάντ, ο Παρχάμ είμαι. Πού είσαι;
Μην προχωρήσετε. Είναι επικίνδυνο.
Ακύρωσα την αναφορά του προβλήματος.
Μη μεταδώσετε το βίντεο.
Σε παρακαλώ, σ' έχω σαν αδελφό.
Όντως την ακύρωσε.
Μπορείς να υποβάλεις καινούρια;
-Έχεις τα στοιχεία του. -Θέλω χρόνο να χακάρω το σύστημα.
Είναι απόρρητη περιοχή, χρειάζεσαι κωδικό. Θα ειδοποιηθεί κιόλας.
Ο ίδιος πρέπει να το κάνει.
Εσύ τον είδες. Μπορούμε να τον πιέσουμε πάλι, λες;
Αν του μιλήσουμε, θα τον τρομάξουμε.
Είδα πώς με κοιτούσε. Δεν με εμπιστευόταν.
Το κλειδί είναι ο Μιλάντ.
Άσε με να του μιλήσω.
Μπορώ να τον πείσω να το κάνει.
Εντάξει.
Πώς είσαι;
Φύγε.
Πρέπει να πιεις.
Τι νόημα έχει;
Αφού θα με σκοτώσεις σε λίγο, έτσι;
Κανείς δεν θα σε σκοτώσει.
Ώστε αυτό είσαι;
Πράκτορας;
Ισραηλινή;
Μάλιστα.
Τόσους μήνες μου την έστηνες.
Όλες οι συζητήσεις στο σκοτεινό δίκτυο, όλα όσα κάναμε μαζί...
όλα ήταν θέατρο.
Δεν έχει σημασία πια.
Πώς δεν το κατάλαβα;
Πώς μπόρεσες να μου το κάνεις αυτό;
Συγγνώμη.
Δεν σκόπευα να σε πληγώσω.
Αν δεν είχε εμφανιστεί ο Καρίμ, αν δεν μ' είχε απειλήσει,
-όλα θα ήταν μια χαρά. -Δεν έγινε έτσι, όμως, σωστά;
Όχι.
Δεν έγινε έτσι.
Έχουμε πρόβλημα.
Ο Παρχάμ ακύρωσε τη βλάβη. Δεν μπορούμε να μπούμε.
Δικό σας πρόβλημα.
Και δικό σου. Και δικό του.
Γιατί; Άρα, όντως θα μας σκοτώσετε.
Φτάνει. Τελείωσα.
Κάνε ό,τι θέλεις.
-Μιλάντ. -Δεν ακούς τι σου λέω;
Δεν πιστεύω ούτε μία λέξη που ξεστομίζεις
και δεν πρόκειται να σε βοηθήσω με τίποτα πλέον!
Προτιμώ να πεθάνω!
Σήκω φύγε!
Κάνεις λάθος.
Πολύ το χάρηκα αυτό.
Το καταχάρηκα, γαμώτο.
ΚΩΝΣΤΑΝΤΙΝΟΥΠΟΛΗ, ΤΟΥΡΚΙΑ
Και για μένα η γυναίκα μου ήταν όλος μου ο κόσμος.
Καρκίνος.
Ώστε η Αρεζού σού τα είπε όλα.
Ο καρκίνος της γυναίκας μου ήταν το σύμπτωμα, όχι το αίτιο.
Οι δυσκολίες της, οι δυσκολίες μας...
μακριά απ' τη λατρεμένη μας πατρίδα,
η ζωή σε μια νέα χώρα.
Αυτά ήταν που τη σκότωσαν.
Πέθανε απ' τη στενοχώρια η καημένη.
Γιατί φύγατε, αλήθεια;
Δεν είχατε προβλήματα μ' εμάς.
Ήταν το όνειρό μου να έρθω στους Άγιους Τόπους.
Να πάω στην Ιερουσαλήμ,
να προσευχηθώ στο Δυτικό Τείχος.
Όταν πήγα στην Ιερουσαλήμ για πρώτη φορά
και είδα το ιερό τείχος και τα τείχη που έχτισαν οι μουσουλμάνοι,
μ' έπιασαν τα κλάματα.
Και μετά;
Είμαι σαν εξόριστος εδώ.
Η λαχτάρα μου για το Ιράν θεριεύει κάθε χρόνο.
Δεν φαντάζεσαι πόσο δύσκολο ήταν.
Τότε, γιατί φύγατε;
Το έκανα μόνο για χάρη της κόρης μου.
Και τα κατάφερε περίφημα.
Δες πού σε κατάντησε.
Πώς αισθάνεσαι;
Πότε θα γυρίσω στο σπίτι μου;
Μόλις βεβαιωθούμε πως είναι ασφαλές.
Θέλω να μιλήσω με τον άντρα μου.
Σε λιγάκι. Θέλω να σου μιλήσω πρώτα.
Ο άντρας σου απήγαγε έναν αθώο Ισραηλινό πολίτη
και απειλεί να τον σκοτώσει αν δεν σε απελευθερώσουμε.
Θέλω να τελειώνει αυτή η ιστορία. Και για μένα είναι δυσάρεστη.
Μα δεν μπορείς να πετάξεις στην κατάστασή σου, πίστεψέ με.
Ό,τι πεις.
Ναχίντ, πρέπει να με πιστέψεις και να το εξηγήσεις στον άντρα σου.
Δεν θέλω να κάνει κάτι που θα το μετανιώσει αργότερα.
Ηρέμησέ τον, φρόντισε να μην κάνει κακό σε κανέναν.
Δεν είναι στα συγκαλά του.
"Δεν είναι στα συγκαλά του"; Τι επιλογή τού αφήσατε;
Εσύ τι θα έκανες αν απήγαγαν τη γυναίκα σου;
Για να σου πω την αλήθεια...
δεν ξέρω αν εγώ θα έκανα το ίδιο.
Σ' αγαπάει υπερβολικά.
Μην το πεις στη γυναίκα σου αυτό.
Μην ανησυχείς.
Την έχασα πριν από δυο χρόνια.
Δεν νομίζω πως μπορώ να σε βοηθήσω.
Δεν τον ξέρεις.
Όταν βάλει κάτι στο μυαλό του, δεν παίρνει από λόγια.
Εγώ νομίζω πως μπορείς.
Σ' αγαπάει, θα σ' ακούσει.
Ξέρεις, πολλά χρόνια πριν,
όταν ήμουν ακόμη στην ενεργό δράση...
βρέθηκα σε μια πολύ άσχημη κατάσταση.
Ήμουν βέβαιος πως δεν υπήρχε διέξοδος. Πως η ιστορία μου είχε τελειώσει.
Τηλεφώνησα στη γυναίκα μου, παρότι παραβίαζα κάθε εντολή.
Της τηλεφώνησα για να την αποχαιρετήσω, να πω τα τελευταία μου λόγια.
Τα σημείωσα κιόλας,
αλλά δεν μ' άφησε να της τα διαβάσω.
Με σταμάτησε.
Μου είπε πως δεν ήθελε ν' ακούσει, πως δεν υπήρχε περίπτωση να πεθάνω.
Της είπα ότι δεν καταλάβαινε. Αυτό ήταν.
Είχε τελειώσει.
Και τότε, αντί να διαφωνήσει μαζί μου,
άρχισε απλώς να μου λέει ένα τραγούδι.
Ήταν το τραγούδι μας.
Τραγούδα το.
Καλύτερα όχι.
Αν έχω χορδές μέσα μου Παίζουν με μια δόνηση
Αν έχω έγνοια μέσα μου Σχεδόν έχει φανερωθεί
Αν έχω αγάπη μέσα μου Σιωπηλά θα ειπωθεί
Αν έχω ρίζες μέσα μου Μεγαλώνουν αργά...
Έχεις απαίσια φωνή.
Ευχαριστώ.
Για τι μιλάει;
Για τη συνηθισμένη αγάπη.
Την καθημερινή αγάπη.
Για τα τετριμμένα της ζωής.
Όμορφο είναι.
Παρακαλώ;
Αγαπημένε...
-Πώς πάνε τα πράγματα; -Πώς είσαι;
Δόξα τω Θεώ, καλά είμαι.
Είμαι λίγο αδύναμη και δεν ήθελαν να το ρισκάρουν.
Μα αισθάνομαι καλύτερα τώρα.
Εσύ;
Ανησυχώ για σένα.
Μου φέρονται καλά.
Πρώτα ο Θεός, θα ιδωθούμε σύντομα.
Αγαπημένε μου...
μου είπαν ότι απήγαγες έναν άντρα,
έναν Ισραηλινό πολίτη,
και απείλησες να τον σκοτώσεις.
Μην πιστεύεις τα ψέματά τους.
Δηλαδή, δεν αληθεύει;
Είσαι στο σπίτι και βλέπεις σόου;
Ξέρεις πόσο σιχαίνομαι τέτοια πράγματα.
Τα βλέπεις; Έχει και τα θετικά της η απουσία μου.
Δεν είσαι αναγκασμένος να βλέπεις τα τουρκικά σίριαλ που παρακολουθώ.
Αγαπημένε μου...
μου ορκίζεσαι ότι δεν το έχεις παρακάνει για χάρη μου;
Δεν θα γυρίσεις μόνο με τη βοήθεια του Θεού.
Άφησέ τον να φύγει.
-Ναχίντ... -Άκουσέ με.
Δεν είμαι σε θέση να πετάξω αυτήν τη στιγμή.
Έχει τον παρεμβολέα, δεν τον έχουμε εντοπίσει.
Θα χρειαστούν λίγες ημέρες. Κάνε υπομονή.
Αγαπημένε μου, μη γίνεσαι σκληρός σαν εκείνους.
Μην τον πειράξεις.
Δεν μπορώ να το υποσχεθώ αυτό.
Ορκίζομαι να σε φέρω πίσω.
Ναχίντ;
Αγαπημένη μου.
Με πληγώνει που μιλάς εκ μέρους τους.
Υποσχέσου μου να μην τους ξαναμιλήσεις.
Ναχίντ μου;
Σοβαρολογώ.
Εμπρός;
Φτάνει.
Δεν αντέχω άλλο τέτοια λόγια.
Μου λείπεις.
Η φωνή σου, η αγκαλιά σου.
Έλα να τα πούμε οι δυο μας.
Ας ακούν εκείνοι. Ούτε που με νοιάζει.
Θέλω μόνο ν' ακούω τη φωνή σου.
Τι θέλεις να πω;
Θέλω να τραγουδήσεις.
Φαράζ, είμαι τόσο κουρασμένη. Θέλω μόνο να κοιμηθώ.
Θα μου τραγουδήσεις;
Καλή μου, δεν είμαι σε θέση να τραγουδήσω.
Αν ακόμη θες
Φίλοι να 'μαστε εμείς οι δυο
Κι όπως τις μέρες τις παλιές
Μαζί να καθόμαστε Και να ξυπνάμε με το χάραμα
Την καρδιά σου πρέπει να φρεσκάρεις
Μια νέα μελωδία να υιοθετήσεις...
Χρησιμοποιεί παρεμβολέα,
αλλά ο αλγόριθμος ανιχνεύει το τραγούδι σε εισερχόμενες κλήσεις στην Κων/πολη.
Αν θες μαζί μου να μείνεις
Έλα όσο είμαστε ακόμη νέοι
Έλα όσο έχουμε ακόμη σάρκα Στα κόκαλά μας
Μόνη μην αφήσεις την καρδιά μου
Άσε τη νύχτα μου νέο χρώμα να πάρει
Μια νέα μελωδία υιοθέτησε
Υιοθέτησε το χρώμα του τόπου
Όπου δεν μ' αφήνεις μόνη
ΞΕΝΟΔΟΧΕΙΟ DIVANI ΠΗΓΗ ΚΛΗΣΗΣ
Διάνα.
Να είσαι δυνατός, αγαπημένε.
Σ' αγαπώ.
Θα σε δω σύντομα.
Το υπόσχομαι.
Συγγνώμη, μου επιτρέπεις;
Είναι καλά; Της μίλησες;
Πήγαινε μέσα.
Δυσκολεύομαι να κάτσω εκεί μέσα.
Πήγαινε μέσα, σου είπα!
Μέσα, σιωνιστικό σκυλί! Μέσα!
Ταμάρ.
Πάρε.
-Λοιπόν; -Ευχαριστώ.
Εσύ μετανάστευσες στα έξι, εγώ στα 15 μου.
Εδώ πέρασα τα παιδικά μου χρόνια, τα νιάτα μου.
Πήγα σε μουσουλμανικό σχολείο.
Μα όταν ήρθα στο Ισραήλ,
τότε ένιωσα ξένη.
Πριν από μερικά χρόνια, ξαναγύρισα εκεί για πρώτη φορά.
Μ' έστειλαν σε έναν σύνδεσμο.
Έναν ανώτερο αξιωματικό. Να τον ξελογιάσω, για να μας βάλει σε μια μυστική βάση.
Το αρχηγείο αντιαεροπορικής άμυνας.
Έχω ακούσει γι' αυτό.
Είχαμε σχέση μερικούς μήνες
και προχωρήσαμε σε πράγματα που δεν έπρεπε.
Κάθε φορά που τον κοιτούσα,
ένιωθα σαν να βλέπω ένα αγόρι απ' τη γειτονιά μου.
Μαζί του είχα μια επαφή και μια κοινή γλώσσα που ποτέ δεν είχα με Ισραηλινό.
Ταμάρ.
Σε καταλαβαίνω απόλυτα. Ξέρω πόσο εύκολα παρασύρεσαι, χάνεσαι.
Μην κάνεις αυτό το λάθος.
Μην ξεχνάς την πραγματική σου ταυτότητα.
Πήγαινε να τον δεις.
Μίλα στην καρδιά του, μα όχι με την καρδιά σου.
Σκέψου λογικά.
Καντός...
εκείνος ο αξιωματικός που είπες.
Πού είναι τώρα;
Δεν έχει σημασία.
Είναι νεκρός για μένα.
Δεν καταλαβαίνεις την κατάστασή σου,
για τι είναι ικανή η οργάνωση πίσω μου.
Τι πάει να πει αυτό;
Νομίζεις πως είσαι ο μόνος στόχος;
Θα κάνουν κακό στην οικογένειά σου.
Μαλακίες.
Θες να σου δείξω τον έλεγχο που σου έκαναν;
Μη σε χαντακώσει ο εγωισμός σου.
Ποιος εγωισμός;
Ο φίλος μου δολοφονήθηκε μπροστά μου.
Και θα κάνουν κακό και στους άλλους.
Ποιον προστατεύεις τέλος πάντων;
Το καθεστώς που μισείς;
Προσπαθώ να σε σώσω. Είναι δυνατόν να μην το βλέπεις;
Αν ήταν στο χέρι τους, θα σ' είχαν σκοτώσει στο κοινόβιο.
Κι αν πετύχει η αποστολή, θα σε αφήσουν να φύγεις.
Μα πρέπει να μας βοηθήσεις.
Πάρε τον Παρχάμ.
Ηρέμησέ τον.
Πες του πως όλα θα πάνε καλά, γιατί πραγματικά θα πάνε καλά.
Παρακαλώ;
Τι κάνεις, φίλε μου;
Γιατί μου τηλεφωνείς;
Ακύρωσες την αναφορά για τη βλάβη.
Δεν είχα επιλογή. Δεν άκουσες το μήνυμά μου;
Παρχάμ, πρέπει να ηρεμήσεις.
Φτάνει ως εδώ.
Δεν μπορώ να σε βοηθήσω.
Παρχάμ...
το βίντεο ήταν μόνο η αρχή.
Αν δεν το κάνεις, θα πούμε στη γυναίκα σου για τις διάφορες ερωμένες σου.
Και θα στείλουμε το βίντεο στους Φρουρούς της Επανάστασης.
Τα πάντα είναι καταγεγραμμένα. Μην κάνεις το λάθος.
Μη φερθείς ηλίθια.
Σε ικετεύω.
Μην το κάνεις αυτό.
Άνοιξε πάλι το αίτημα για τη βλάβη.
Το έκανα.
Το είδαμε.
Παρχάμ...
μην ανησυχείς, αδερφέ.
Τα πήγες πολύ καλά.
Κόσροου, πάρ' τον στα κεντρικά.
-Τι; -Όρθιος, προδότη.
-Υποσχέθηκες πως δεν θα πάθω τίποτα. -Τίποτα δεν υποσχέθηκα.
-Δεν τελειώσαμε! -Προχώρα.
Φέρθηκες έξυπνα.
Σε λυπάμαι, ξέρεις.
Μπορεί να 'μαι εγώ δεμένος στο κρεβάτι,
αλλά ανάμεσα στους δυο μας
εγώ είμαι ο ελεύθερος.
Εσύ είσαι η αιχμάλωτη.
Έχεις μαύρη ψυχή.
Κι είμαι σίγουρος πως στη θέση μου θα έδινες όλη σου την οικογένεια, έτσι;
Γιατί έτσι πάει στον κόσμο σου, σωστά;
Οτιδήποτε αγγίζεις είναι καταδικασμένο να πεθάνει.
Είσαι σίγουρη για την επιχείρηση;
Απόλυτα. Θα τα καταφέρουμε.
Να απογειωθούν τα αεροσκάφη.
Καλώς.
Να προσέχετε.
Καλή επιτυχία.
Πήραμε το πράσινο φως.
Ετοιμάσου. Φεύγουμε σε 50 λεπτά.
ΜΠΑΜΠΑΚΑΣ
"ΑΠΗΧΘΗ ΑΠΟ ΤΟΥΣ ΦΡΟΥΡΟΥΣ ΤΗΣ ΕΠΑΝΑΣΤΑΣΗΣ.
ΠΑΡΑΔΩΣΟΥ ΑΠΟΨΕ, ΑΛΛΙΩΣ ΘΑ ΠΛΗΡΩΣΕΙ ΓΙΑ ΤΑ ΕΓΚΛΗΜΑΤΑ ΣΟΥ".
Ταμάρ, τι συμβαίνει;
Ταμάρ;
Είναι αληθινή;
-Πού τη βρήκες; -Απάντα μου.
Δεν κρατείται απ' τη Φρουρά και δεν είναι στο Ιράν.
Πού είναι, τι...
Συνέβη σήμερα το πρωί. Το διευθετούμε.
-Γιατί δεν μου το είπες; -Ταμάρ.
Ξέρω πως είναι αδύνατον, μα σου ζητώ να το αφήσεις στην άκρη τώρα.
Κοίτα με.
Το έχουν αναλάβει οι καλύτεροι πράκτορες.
-Θα τον αποσπάσουν, σ' το ορκίζομαι. -Θα τον σκοτώσουν...
-Θα πεθάνει, ξέρω πώς πάει. -Όχι.
Δεν θα πεθάνει.
Σου ζητώ να το αφήσεις στην άκρη.
Θα είναι σε καλά χέρια μέχρι να γυρίσουμε.
Δεν μπορώ να το κάνω. Δεν μπορώ...
Ποια είναι η εναλλακτική; Η αναμονή;
Αφού φτάσαμε ως εδώ, ώρα να το κάνουμε.
Πάμε να το κάνουμε.
Πάμε.
Έλα.
Πάμε να το κάνουμε.
Έλα.
Με το σύνθημά μου.
-Γεια σας. Καλησπέρα. -Καλησπέρα.
Τηλεφωνήσαμε πριν από λίγο και κλείσαμε ένα δωμάτιο με υπέρδιπλο κρεβάτι.
-Τίνα και Πολ Ρίτσαρντσον. -Διαβατήριο, παρακαλώ.
Εντάξει, συνδέθηκαν με το Wi-Fi του ξενοδοχείου. Βρείτε το δωμάτιό του.
Ομάδα Τρία;
Τι γίνεται στην πίσω είσοδο;
Τίποτα στην πίσω είσοδο.
Πού διάολο είναι;
ΧΑΒΑ ΠΑΡΝΤΑΖ
Μπες και βεβαιώσου πως είναι ανοιχτό το αίτημα.
Ταμάρ.
Τι τρέχει;
Δεν το βρίσκω.
Το αίτημα;
Το σύστημα, δεν το βρίσκω.
Εκεί είναι, κοίτα πάλι.
Δεν αισθάνομαι καλά.
Αλί, δες εκεί.
Ένα βανάκι είναι ώρα σταματημένο.
Ομίντ, θα περιμένουμε λίγα λεπτά
κι αν δεν μετακινηθεί, θα προσεγγίσουμε.
-Ευχαριστώ πολύ. -Παρακαλώ.
Εμπρός;
Έρχονται.
Πότε έφτασαν;
Μόλις τώρα. Ανεβαίνουν.
Ευχαριστώ.
Σήκω.
-Τι έγινε; -Σήκω.
-Τι; -Στα γόνατα!
Μπες μέσα.
Μπες μέσα αργά.
Ω, Ισραήλ, ο Κύριος είναι ο Θεός μας, ο Κύριος είναι ένας.
Ξέρει για τον πατέρα της.
Κάπως θα επικοινώνησε μαζί του.
Έχει αποσυντονιστεί.
Γιατί δεν το ανέφερες;
Είναι μοναδική ευκαιρία, πίστευα πως θα τα κατάφερνε.
Γιαέλ, τελειώσατε. Βάλ' τη μέσα και φύγετε.
Τα αεροσκάφη ξεκινούν, στέλνω τον Νεβό.
Ξεκίνα!
Έφυγαν. Δεν είναι αυτοί.
Ελεύθερο το πεδίο!
Βρείτε τον.
Το άκουσες αυτό;
Χόσχεν, Μπάρεκετ, Όντεμ, Γιαρκάν, έναρξη Πύλες του Παραδείσου.
Ελήφθη. Χόσχεν, γραμμή και απογείωση.
Όντεμ και Μπάρεκετ, γραμμή και ταυτόχρονη απογείωση.
Άδεια προσπέρασης κατόπιν απογείωσης.
Όντεμ και Μπάρεκετ, άδεια απογείωσης και προσπέρασης από αριστερά.
Γιαρκάν, γραμμή και απογείωση.
Γιαρκάν, έγκριση απογείωσης. Καλή επιτυχία.
Συνδεθείτε με τον Νεβό.
Νεβό, λαμβάνεις;
Πώς είσαι, Νεβό;
-Μια χαρά. -Απογειώθηκαν τα αεροσκάφη.
Θέλω να πω στον πρωθυπουργό ότι θα ολοκληρώσουν την αποστολή απόψε.
Ότι οι πιλότοι είναι προστατευμένοι.
Όλα θα πάνε καλά, κύριε.
Ομάδα, προχωράμε.
Πώς πάει; Ωραία. Δώσ' τον μου να του μιλήσω.
Ταμάρ.
Θα σου δώσω τον πατέρα σου.
Μόλις τον άφησαν.
-Μπαμπά; -Λατρεμένη μου.
Αγαπημένη μου.
Γιατί κλαις; Μην κλαις.
Μην κλαις.
Λατρεμένη μου, μην κλαις.
Αγαπημένη μου...
Λατρεμένη μου Σαλί...
-Εμπρός; -Πήγαινε στο κρησφύγετο.
Ξεκίνα τη διαδικασία εκκένωσης κι ο Μοχάμεντ να ξεφορτωθεί τον Ιρανό.
Τεχεράνη
Υποτιτλισμός: Εύα Τανταλίδου